
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 34 

“ ” 25 Φεβρουάριου 1998 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘΜ. 29 

Σύσταση Ανώνυμης Εταιρείας με την επωνυμία "ΕΘΝΙΚΟ 
ΔΙΚΤΥΟ ΕΡΕΥΝΑΣ , ΤΕΧΝΟΛΟΓΙΑΣ Α.Ε.”. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3παρ. 5 του Ν.1514/1985 
"Ανάπτυξη της Επιστημονικής και Τεχνολογικής Έρευ¬ 
νας» (ΦΕΚ 13 τευχ.Α’) 

2. Τις διατάξεις του Ν. 1558/1985 “Κυβέρνηση και Κυ¬ 
βερνητικά όργανα". 

3. Το Π.Δ. 27/29.1.96 (ΦΕΚ 19/Α/1996) “Συγχώνευση 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης». 

4. Το γεγονός ότι η προκαλούμενη απάτην σύσταση της 
εταιρείας αρχική δαπάνη ύψους 50.000.000 δραχμών για 
τα πρώτα πέντε έτη λειτουργίας της βαρύνει το Πρό¬ 
γραμμα Δημοσίων Επενδύσεων (ΠΔΕ) 1997 (Τομέας: Έ¬ 
ρευνα - Τεχνολογία και Τεχνική Συνεργασία, Συλλογική Α¬ 
πόφαση Εργων 013/5} στο υπ’αριθμό 9713951 έργο με 
τίτλο "Σύσταση Εταιρείας Παροχής Δικτυακών Υπηρε¬ 
σιών σε Ακαδημαϊκά και Ερευνητικά Ιδρύματα" και ότι πι¬ 
θανή αύξηση του μετοχικού κεφαλαίου μετά την σύσταση 
της εταιρείας, θα βαρύνει τους μετόχους) 

5. Την υπ’ αριθμό 472/1997 γνωμοδότηση του Συμβου¬ 
λίου της Επικράτειας, με πρόταση των Υπουργών Εθνικής 
Οικονομίας, Ανάπτυξης και Εθνικής Παιδείας και Θρη¬ 
σκευμάτων, αποφασίζουμε: 

ΚΕΦΑΛΑΙΟ ΠΡΩΤΟ 

Σύσταση, Επωνυμία, Έδρα, Διάρκεια, Σκοπός 
Άρθρο 1 

Σύσταση, Επωνυμία 

Συνιστάται Ανώνυμη Εταιρεία με την επωνυμία Εθνικό Δί¬ 
κτυο Έρευνας, Τεχνολογίας ΑΕ, και διακριτικό τίτλο "ΕΔΕΤ". 

Η επωνυμία αυτή για τις σχέσεις με το εξωτερικό μετα¬ 
φράζεται σε ΟγθθΙ< ΠβεθατσΙι από ΤθεόποΙοργ ΝβΙννοτΚ 
8. Α και διακριτικό τίτλο ΟΡ-ΝΕΤ. 


Άρθρο 2 
Έδρα 

Έδρα της Εταιρείας ορίζεται ο Δήμος Αθηναίων. Η ε¬ 
ταιρεία μπορεί με πρόταση του Διοικητικού Συμβουλίου 
της, να ιδρύει παραρτήματα και σε άλλες πόλεις της χώ¬ 
ρας. 

Άρθρο 3 

Διάρκεια 

Η διάρκεια της Εταιρείας ορίζεται σε πενήντα χρόνια και 
λήγει την τριακοστή πρώτη Δεκεμβρίου του έτους δύο χι¬ 
λιάδες σαράντα οκτώ (31-12-2048). 

Η διάρκεια της Εταιρείας μπορεί να παρατείνεται με 
τροποποίηση του παρόντος άρθρου, ύστερα από πρότα¬ 
ση της Γενικής Συνέλευσης των μετόχων. 

Άρθρο 4 

Σκοπός 

Σκοπόςτης εταιρείας είναι η παροχή δικτυακών υπηρε¬ 
σιών με κατάλληλη τιμολόγηση. Σε κάθε περίπτωση το ύ¬ 
ψος της τιμολόγησης των προσφερομένων στους φορείς 
υπηρεσιών καθορίζεται από το Δ.Σ. λαμβάνοντας υπόψη 
την εξασφάλιση βιωσιμότητας της εταιρείας αλλά καιτον 
σκοπό διάδοσης της χρήσης δικτυακών υπηρεσιών προς 
όλους τους ενδιαφερομένους φορείς. 

2. Απώτερος στόχος είναι η εξομάλυνση της αγοράς με 
την παροχή προηγμένων δικτυακών υπηρεσιών στα ακα¬ 
δημαϊκά και ερευνητικά ιδρύματα, αλλά και σε φορείς του 
δημόσιου και ιδιωτικού τομέα παρεμφερών δραστηριοτή¬ 
των, για την υποβοήθηση της ερευνητικής τους δραστη¬ 
ριότητας καθώς και η ανάπτυξη της εφαρμοσμένης και τε¬ 
χνολογικής έρευνας σε θέματα τηλεπικοινωνιακών δι¬ 
κτύων. 

3. Μετά από πρόταση της Γ.Σ. δύναται να επεκτείνονται 
οι δραστηριότητες της ΕΔΕΤ και σε άλλες παρεμφερείς 
δραστηριότητες και να παρέχονται οι δικτυακές υπηρε¬ 
σίες της σε θέματα έρευνας και τεχνολογίας και σε ιδιώ¬ 
τες. 

ΚΕΦΑΛΑΙΟ ΔΕΥΤΕΡΟ 
Μετοχικό Κεφάλαιο - Μετοχές 

Άρθρο 5 

Μετοχικό Κεφάλαιο 

Το μετοχικό κεφάλαιο της Εταιρείας ορίζεται στο ποσό 
των δραχμών πενήντα εκατομμυρίων (50,000.000) και δι- 

αιρείται σε χίλιες (1.000) μετοχές ονομαστικής αξίας κά¬ 
θε μιας, δραχμών πενήντα χιλιάδων (50.000). Το παραπά¬ 
νω ποσό θα καλυφθεί από το Πρόγραμμα Δημοσίων Ε¬ 
πενδύσεων 1997, (Τομέας: Έρευνα - Τεχνολογία και Τε¬ 
χνική Συνεργασία ΣΑΕ-013/5) έργο με αριθμό 9713951 
"Σύσταση Εταιρείας παροχής Δικτυακών Υπηρεσιών σε Α¬ 
καδημαϊκά και Ερευνητικά Ιδρύματα" και σύμφωνα με τα 
οριζόμενα στο άρθρο 39 του παρόντος. 

Άρθρο 6 

Αύξηση κεφαλαίου 

Κατά τη διάρκεια της πρώτης πενταετίας από τη σύστα¬ 
ση της Εταιρείας ή εντός πενταετίας από την έγκριση της 
σχετικής τροποποίησης του Καταστατικού, το Διοικητικό 
Συμβούλιο έχει το δικαίωμα, με απόφασή του που λαμβά- 
νεται με πλειοψηφία των τριών τετάρτων (3/4) του συνό¬ 
λου των μελών του, να προτείνει την αύξηση ενόλω ή εν 
μέρει, του μετοχικού κεφαλαίου με έκδοση νέων μετο¬ 
χών, μέχρι του ύψουςτου καταβεβλημένου μετοχικού κε¬ 
φαλαίου. 

Η Γενική Συνέλευση κατά τη διάρκεια της πρώτης πε¬ 
νταετίας, έχει το δικαίωμα, με απόφασή της που λαμβά- 
νεται κατά τις διατάξεις της παραγράφου 3 του άρθρου 
27 και της παραγράφου 2 του άρθρου 28 του παρόντος να 
προτείνει την αύξηση ενόλω ή εν μέρει, του μετοχικού κε¬ 
φαλαίου με έκδοση νέων μετοχών μέχρι του πενταπλάσι¬ 
ου του αρχικά καταβεβλημένου κεφαλαίου. 

Εάν όμως το αποθεματικό της εταιρείας υπερβαίνει το 
1/4 του καταβεβλημένου Μετοχικού Κεφαλαίου, για την 
αύξησή του απαιτείται η πρόταση της Γενικής Συνέλευ¬ 
σης να έχει ληφθεί με την απαρτία των παραγράφων 3 και 
4 του άρθρου 27 και παραγράφου 2 του άρθρου 28 του 
παρόντος. 

Όλες οι αυξήσεις κατά τις προηγούμενες παραγρά¬ 
φους γίνονται με τροποποίηση του παρόντος καταστατι¬ 
κού κατά την διαδικασία του άρθρου 3, παρ. 5 του Ν. 
1514/85. 

Άρθρο 7 
Μετοχές 

1. Οι μετοχές της Εταιρείας είναι ονομαστικές. 

Τα δικαιώματα του Δημοσίου ως μετόχου ασκούνται α¬ 
πό τον Υπουργό Ανάπτυξης. 

2. Η μεταβίβαση των μετοχών γίνεται με εγγραφή στο 
βιβλίο μετόχων της εταιρείας, που χρονολογείται και υ¬ 
πογράφεται από τον μεταβιβάζοντα μέτοχο και από εκεί¬ 
νον προς τον οποίο γίνεται η μεταβίβαση. Μετά από κάθε 
μεταβίβαση η Εταιρεία εκδίδει νέο τίτλο. 

3. Οι τίτλοι των μετοχών αποκόπτονται από διπλότυπο 
βιβλίο, είναι αριθμημένοι κατ'αύξοντα αριθμό και φέρουν 
τα στοιχεία του κυρίου του τίτλου, την σφραγίδα της Ε¬ 
ταιρείας ως και την υπογραφή του Προέδρου του Διοικη¬ 
τικού Συμβουλίου και ενός Συμβούλου που ορίζεται ειδι¬ 
κά από το Διοικητικό Συμβούλιο. Η υπογραφή του Προέ¬ 
δρου μπορεί να τεθεί και με μηχανικό μέσο (σφραγίδα ή 
λιθογραφία). 

Κάθε τίτλος μπορεί να περιλαμβάνει περισσότερες από 
μια μετοχές όπως θα οριστεί από το Διοικητικό Συμβού¬ 
λιο. 

4. Το Διοικητικό Συμβούλιο μπορεί να εκδίδει προσωρι¬ 
νούς ονομαστικούς τίτλους μετοχών που υπογράφονται 
από δύο (2) Συμβούλους που αυτό ορίζει. Οι προσωρινοί 
τίτλοι θα ανταλλάσσονται με τους κατά την προηγούμενη 
παραγραφο οριστικούς, μόλις αυτοί θα εκδίδονται. 


Άρθρο 8 

Δικαιώματα μετόχου 

1. Κάθε μετοχή παρέχειτο δικαίωμα μιάς ψήφου στη Γ ε¬ 
νική Συνέλευση. 

2. Οι μετοχές είναι αδιαίρετες. Σε περίπτοτση συγκυ¬ 
ριότητας μιάς μετοχής οι συγκύριοι εκπροσωπούνται από 
ένα μόνο αντιπρόσωπό τους, που ορίζεται με κοινή συμ¬ 
φωνία τους. 

Αν δεν έχει οριστεί κοινός αντιπρόσωπος, η μετοχή αυ¬ 
τή δεν μπορεί να εκπροσωπηθεί και αναστέλλεται η ά¬ 
σκηση των δικαιωμάτων που απορρέουν από αυτή. 

ΚΕΦΑΛΑΙΟ ΤΡΙΤΟ 

Όργανα Διοικήσεως - Αρμοδιότητες 
Άρθρο 9 

Διοικητικό Συμβούλιο (Δ.Σ.) 

1. Η Εταιρεία διοικείταιαπόΔ.Σ. που αποτελείται από ο¬ 
κτώ (8) μέλη που διαθέτουν ειδικές γνώσεις και εμπειρία 
στην ανάπτυξη έργων και εφαρμογών τηλεπικοινωνιών. 

2. Η θητεία του Δ.Σ. είναι τετραετής. 

3. Το Διοικητικό Συμβούλιο ορίζεται ως εξής : 

(α) Δύο μέλη ορίζονται ως εκπρόσωποι της ΓΓΕΤ με α¬ 
πόφαση του Υπουργού Ανάπτυξης. 

(β) Ένα μέλος ορίζεται από το Εθνικό Κέντρο Τεκμη¬ 
ρίωσης του Εθνικού Ιδρύματος Ερευνών. 

(γ) Ένα μέλος ορίζεται ως εκπρόσωπος του Υπουργεί¬ 
ου Παιδείας με απόφαση του Υπουργού Παιδείας. 

(δ) Τέσσερα μέλη του ΔΣ εκλέγονται από τη Γ ενική Συ¬ 
νέλευση ως εξής : Δύο μέλη με ένα τουλάχιστον εκπρό¬ 
σωπο των ΑΕΙ, ένα τουλάχιστον εκπρόσωπο των Ερευνη¬ 
τικών Κέντρων. Τα άλλα δύο μέλη προέρχονται από τα Α¬ 
ΕΙ, Ερευνητικά Κέντρα, Φορείς Ερευνητικών Δικτύων, ΤΕΙ 
και άλλα συμμετέχοντα ιδρύματα. 

4. Τα μέλη του Δ.Σ. μπορούν να επαναδιορίζονται ή να 
επανεκλέγονται. 

Σε περίπτωση κατά την οποία κενωθεί για οποιονδήπο- 
τε λόγο μια ή περισσότερες θέσεις συμβούλων, η πλήρω¬ 
ση αυτών για τον υπόλοιπο χρόνο της θητείας τους γίνε¬ 
ται κατά τον τρόπο που γίνεται ο διορισμός ή η εκλογή 
τους κατά την προηγούμενη παράγραφο. 

Μέχρι την πλήρωση αυτή το Διοικητικό Συμβούλιο νόμι¬ 
μα συνέρχεται και αποφασίζει έγκυρα, εφόσον ο αριθμός 
του δεν έχει μειωθεί κάτω των τριών μελών. Αν ο αριθμός 
των μελών μειωθεί κάτω των τριών διορίζονται σι απαι- 
τούμενοι προσωρινοί Σύαβουλοι από τον Υπουργό Ανά¬ 
πτυξης, μέχρι να ορισθούν οι οριστικοί. 

Η τετραετής θητεία των Συμβούλων παρατείνεται μέχρι 
να ορισθούν οι νέοι Σύμβουλοι. 

Άρθρο 10 

Παραίτηση Συμβούλων 

1. Η χωρίς δικαιολογημένη αιτία αποχή Συμβούλου από 
τις συνεδριάσεις του Διοικητικού Συμβουλίου για χρονική 
περίοδοπου υπερβαίνειτο τρίμηνο, ισοδυναμεί με παραί¬ 
τηση. 

Η παραίτηση λογίζεται ότι έχει συντελεστεί από την η¬ 
μέρα πουτο Διοικητικό Συμβούλιο αποφασίσειγίαυτή και 
γίνει σχετική μνεία στα πρακτικά του. 

2. Οι παραιτήσεις των μελών του Διοικητικού Συμβου¬ 
λίου υποβάλλονται στο Διοικητικό Συμβούλιο και η παραί¬ 
τηση ολόκληρου του Δ.Σ. υποβάλλεται στον Υπουργό Α¬ 
νάπτυξης. 

Άρθρο 11 

Πρόεδρος - Διευθύνων Σύμβουλος 

1. Το Διοικητικό Συμβούλιο εκλέγει από τα μέλη του με 
απόλυτη πλειοψηφίατωνπαρόντων Συμβούλων, τον Πρό¬ 
εδρο, τον Αντιπρόεδρο και το Διευθύνοντα Σύμβουλο. 

2. Ο Αντιπρόεδρος αναπληρώνει τον Πρόεδρο, όταν 
αυτός απουσιάζει ή κωλύεται. Σε περίπτωση απουσίας ή 
κωλύματος και του Αντιπροέδρου, τον Πρόεδρο αναπλη¬ 
ρώνει ο Σύμβουλος που ορίζεται ειδικά για τον σκοπό αυ¬ 
τό από το Διοικητικό Συμβούλιο. 

3. Ο Πρόεδρος και ο Αντιπρόεδρος του Διοικητικού 
Συμβουλίου και ο Διευθύνων Σύμβουλος εκλέγονται κατά 
την πρώτη συνεδρίαση του Διοικητικού Συμβουλίου μετά 
τη Γενική Συνέλευση που εξέλεξε τους Συμβούλους της 
Εταιρείας και εντός προθεσμίας δεκαπέντε (15) ημερών. 
Αν ο Δ/νων Σύμβουλος δεν είναι εκ των Συμβούλων, συμ¬ 
μετέχει στο Δ.Σ. χωρίς ψήφο. 

4. Ο Πρόεδρος ή ο αναπληρωτής του προΐστανται των 
συνεδριάσεων του Διοικητικού Συμβουλίου και διευθύ¬ 
νουν τις εργασίες του. 

5. Ο Πρόεδρος του Διοικητικού Συμβουλίου και ο Διευ- 
θύνων Σύμβουλος διευθύνουν τις εργασίες της Εταιρεί¬ 
ας, παρακολουθούν τη λειτουργία της και ενημερώνουν 
το Διοικητικό Συμβούλιο σχετικά, προΐστανται του προ¬ 
σωπικού της και είναι τα ανώτατα εκτελεστικά όργανα αυ¬ 
τής. 

6. Οι αρμοδιότητες του Προέδρου και του Διευθύνο- 
ντος Συμβούλου της Εταιρείας καθορίζονται από το Διοι¬ 
κητικό Συμβούλιο. 

Άρθρο 12 

Αρμοδιότητες Διοικητικού Συμβουλίου 

1. Το Διοικητικό Συμβούλιο είναι αρμόδιο να αποφασί¬ 
ζει για κάθε θέμα που ανάγεται στη διαχείριση της περι¬ 
ουσίας, τη διοίκηση και εκπροσώπηση της Εταιρείας και 
γενικά τη δραστηριότητα της, λαμβάνει δε όλα τα ενδει- 
κνυόμενα μέτρα και αποφάσεις για πραγματοποίηση του 
σκοπού της Εταιρείας σύμφωνα και με την πολιτική της 
Γνωμοδοτικής Επιτροπής, όταν πρόκειται για επιστημονι¬ 
κά θέματα. Εξαιρούνται της αρμοδιότητας του Διοικητι¬ 
κού Συμβουλίου τα θέματα εκείνα που κατά τις διατάξεις 
του Νόμου ή του παρόντος Προεδρικού Διατάγματος υ¬ 
πάγονται στην αποκλειστική αρμοδιότητα της Γ ενικής Συ¬ 
νέλευσης. 

2. Στην έννοια της διαχείρισης περιλαμβάνεται η τοπο¬ 
θέτηση των διαθεσίμων της Εταιρείας σε καταθέσεις σε 
Τράπεζες και σε εισηγμένες στο Χρηματιστήριο ομολο¬ 
γίες. 

Αρθρο 13 

Εκπροσώπηση της Εταιρείας 

1. Η Εταιρεία εκπροσωπείται από το Διοικητικό Συμ¬ 
βούλιο, με την επιφύλαξη των διατάξεων των επόμενων 
παραγράφων του παρόντος. 

2. Δικαστικώς η Εταιρεία εκπροσωπείται από τον Πρό¬ 
εδρο του Διοικητικού Συμβουλίου ή τον κατά το άρθρο 12 
παρ. 2 αναπληρωτή του. 

Εάν απαιτείται προσωπική εμφάνιση, ενώπιον Δικαστη¬ 
ρίου, εκπροσώπου της Εταιρείας, ως και εάν πρόκειται να 
δοθείόρκοςαπόα υτή, η Εταιρεία ε κπ ρο σωπείται ενώπιον 
Δικαστηρίου ή ο όρκος δίδεται από μέλος του Διοικητικού 
Συμβουλίου ή από υπάλληλο της Εταιρείας που ορίζεται 
από το Διοικητικό Συμβούλιο. 


Αρθρο 14 

Σύγκληση Διοικητικού Συμβουλίου 

1. Το Διοικητικό Συμβούλιο συνέρχεται και συνεδριάζει 
είτε στην έδρα της Εταιρείας είτε όπου αλλού κρίνεται 
σκόπιμο από τον Πρόεδρότου ο οποίος ορίζει στην περί¬ 
πτωση αυτή τον τόπο συνεδριάσεως. Το Διοικητικό Συμ¬ 
βούλιο συγκαλείται από τον Πρόεδρο σε ημέρα και ώρα 
που ορίζονται απ'αυτόν, τακτικά μεν μια φορά κάθε ημε¬ 
ρολογιακό μήνα, έκτακτα δε όταν ο Πρόεδρος κρίνει αυ¬ 
τό σκόπιμο ή ζητήσουν αυτό τρεις από τους Συμβού¬ 
λους. 

2. Ύστερα από αίτηση τριών Συμβούλων ο Πρόεδοος υ¬ 
πόχρεο ύται: 

α) να συγκαλεί το Διοικητικό Συμβούλιο ορίζοντας ημιέ- 
ρα συνεδρίασης του που δεν απέχει περισσότερο από ο¬ 
κτώ (8) ημέρες απάτην υποβολή της σχετικής αίτησης. 

β) να θέτει κάθε προτεινόμενο θέμα στην ημερήσια διά¬ 
ταξη της πρώτης, μετά την υποβολή της σχετικής αίτη¬ 
σης, συνεδρίας. 

Άρθρο 15 
Λήψη αποφάσεων 

1. ΤοΔιοικητικό Συμβούλιο βρίσκεται σε απαρτία και συ¬ 
νεδριάζει έγκυρα όταν τα παριστάμενα μέλη είναι περισ¬ 
σότερα των απάντων. 

2. Το Διοικητικό Συμβούλιο λαμβάνει αποφάσεις με α¬ 
πλή πλειοψηφία των παρόντων μελών του, με την προϋ¬ 
πόθεση ότιη πλειοψηφία συγκεντρώνει τρεις (3) τουλάχι¬ 
στον ψήφους. Σε περίπτωση ισοψηφίας υπερισχύεις ψή¬ 
φος του Προέδρου. 

Αρθρο 16 

Πρακτικά Διοικητικού Συμβουλίου 

1. Για τις συζητήσεις και τις αποφάσεις του Διοικητικού 
Συμβουλίου τηρούνται πρακτικά που καταχωρούνται σε 
ειδικό βιβλίο. Αυτά υπογράφονται από τον Πρόεδρο και 
τους παρευρισκομένους κατά την συνεδρίαση Συμβού¬ 
λους. Ο Γραμματέαςτου Διοικητικού Συμβουλίου εκλέγε¬ 
ται από αυτό μεταξύ των μελών ή και εκτός των μελών του. 

2. Κανείς Σύμβουλος δεν δικαιούται να αρνηθεί την υ¬ 
πογραφή των πρακτικών της συνεδρίασης στην οποία έ¬ 
λαβε μέρος, μπορεί όμως να ζητήσει την καταγραφή της 
γνώμηςτου στα πρακτικά, αν διαφωνεί για κάποια από τις 
λαμβανόμενες αποφάσεις. Σε περίπτωση άρνησης μέ¬ 
λους του Διοικητικού Συμβουλίου να υπογράψει τα πρα¬ 
κτικά συνεδρίασής του, γίνεται σχετική μνεία σ' αυτά. 

3. Αντίγραφα και αποσπάσματα των πρακτικών του Δι¬ 
οικητικού Συμβουλίου υπογράφονται από τον Πρόεδρό 
του ή απότονκατατο άρθρο 12 παρ. 2 αναπληρωτή του. 

Άρθρο 17 

Αποζημίωση Συμβούλων 

Στα μέλη του Διοικητικού Συμβουλίου χορηγείται απο¬ 
ζημίωση για κάθε αυτοπρόσωπη παράστασή τους σιις 
συνεδριάσεις του Διοικητικού Συμβουλίου της οποίας το 
ύψος ορίζεται προσωρινά από το Διοικητικό Συμβούλιο 
με την αίρεση της έγκρισης από τη τακτική Γενική Συνέ¬ 
λευση με ειδική απόφασή της. Ο Δ^νων Σύμβουλος, που 
θα έχει πλήρη απασχόληση στο έργο της Εταιρείας, θα 
λαμβάνει μηνιαίο μισθό που το ύψοςτου θα ορίζεται με α¬ 
πόφαση του Διοικητικού Συμβουλίου. 

2. Κάθε άλλη αμοιβή ή αποζημίωση των μελών του Διοι¬ 
κητικού Συμβουλίου βαρύνει την Εταιρεία μόνο ανεγκρι- 

θεί με ειδική απόφαση της τακτικής Γενικής Συνέλευσης, 
ύστερα από εισήγηση του Διοικητικού Συμβουλίου 

Άρθρο 18 

Απαγόρευση ανταγωνισμού 

Απαγορεύεται στα μέλη του Διοικητικού Συμβουλίου 
της Εταιρείας ως και στον Διευθυντή της να ενεργούν 
στην Ελλάδα, χωρίς την άδεια της Γενικής Συνέλευσης, 
κατ'επάγγελμα, για λογαριασμό τους ή για λογαριασμό 
τρίτων, πράξεις που υπάγονται σε κάποιο από τους επι- 
διωκόμενους από την Εταιρεία σκοπούς και να μετέχουν 
ως ομόρρυθμοι εταίροι σε Εταιρείες που επιδιώκουντους 
αυτούς ή παρεμφερείς σκοπούς. 

Αρθρο 19 

Ευθύνη Συμβούλων 

Τα μέλη του Διοικητικού Συμβουλίου φέρουν ευθύνη α¬ 
πέναντι στην Εταιρεία για κάθε λάθος τους κατά την ά¬ 
σκηση των καθηκόντων τους κατά τους ειδικότερους ορι- 
σμούςτου άρθρου 22του Κ.Ν. 2190/1920. 

Αρθρο 20 

Γνωμοδοτική Επιτροπή 

Το Διοικητικό Συμβούλιο δύναται να διορίζει ανά διετία 
Γνωμοδοτική Επιτροπή από 5 μέλη κατά ανώτατο όριο. Η 
Γνωμοδοτική Επιτροπή έχει συμβουλευτικό χαρακτήρα 
και απαρτίζεται από άτομα που έχουν εξειδικευμένη κα¬ 
τάρτιση, μακρά εμπειρία και αναγνωρισμένο κύρος σε θέ¬ 
ματα τηλεπικοινωνιών ή/και ερευνητικής και τεχνολογι¬ 
κής πολιτικής της χώρας. 

Η Επιτροπή συνέρχεται σε συνεδρίαση τουλάχιστον 
δύο φορές το έτος και γνωμοδοτεί για το επιστημονικό 
έργο της Εταιρείας, την πορείατωνεργασιώντης, την πο¬ 
λιτική της και αναπτύσσει δραστηριότητα για την προβο¬ 
λή της Εταιρείας στην Ελλάδα και το εξωτερικό. 

Στην πρώτη μετά το διορισμό της Επιτροπής συνεδρία¬ 
ση εκλέγονται με απόλυτη πλειοψηφίατωνπαρισταμένων 
μελών Πρόεδρος και Αντιπρόεδρος. Η Επιτροπή συνε¬ 
δριάζει έγκυρα και διατυπώνει τη γνώμη της με τη παρου¬ 
σία τουλάχιστον τριών μελώντης. 

Στις συνεδριάσεις της Επιτροπής μπορούν να παρίστα- 
νται αυτοδικαίως χωρίς όμως δικαίωμα ψήφου τα μέλη 
του Διοικητικού Συμβουλίου της Εταιρείας. Η Επιτροπή 
συνέρχεται υποχρεωτικά εφόσον αυτό ζητηθεί από τη 
ΓΓΕΤ ή από το Διοικητικό Συμβούλιο της Εταιρείας ή από 
τον Πρόεδρο της Επιτροπής ή από τρία (3) τουλάχιστον 
μέλη της. 

Οι απόψεις της Γνωμοδοτικής Επιτροπής καταγράφο¬ 
νται, τίθενται υπόψη του Δ.Σ. και κοινοποιούνται στην 
ΓΓΕΤ. 

Άρθρο 21 

Αρμοδιότητες Γ ενικής Συνέλευσης 

1. Γενική Συνέλευση των μετόχωντης Εταιρείας είναιτο 
ανώτατο όργανό της και δικαιούται να αποφασίζει για κά¬ 
θε υπόθεση που αφορά την Εταιρεία, οι δε αποφάσειςτης 
δεσμεύουν και τους απόντες ή τους διαφωνούντες μετό¬ 
χους. 

2. Η Γενική Συνέλευση είναι η αρμόδια να προτείνει τις 
τροποποιήσεις του Καταστατικού καθώς και την συγχώ¬ 
νευση, παράταση της διάρκειας, διάσπαση, μετατροπή, 
αναβίωση ή διάλυση της Εταιρείας και να αποφασίζει για 

την : 


α) εκλογή των μελών του Διοικητικού Συμβουλίου, ε¬ 
κτός από τις περιπτώσεις ορισμού μελών κατά το άρθρου 
9 παρ. 1 του παρόντος, 
β) έγκριση του ισολογισμού της Εταιρείας, 
γ) διάθεση ετήσιων πλεονασμάτων σε προγράμματα α¬ 
νάπτυξης της εταιρείας, 
δ) διορισμό εκκαθαριστών. 
ε) εκλογή Ελεγκτών. 

στ) απαλλαγή των μελώντου Διοικητικού Συμβουλίου α¬ 
πό τυχόν ευθύνη για αποζημίωση. 

ζ) έκδοση ομολογιακού δανείου με ομολογίες απλές ή 
μετατρέψιμες σε μετοχές, 
η) ετήσιες οικονομικές καταστάσεις 
θ) μεταβίβαση αρμοδιότητας στο Δ.Σ. προς διενέργεια 
διαχειριστικής πράξεως 

Αρθρο 22 

Σύγκληση Γενικής Συνέλευσης 

Η Γ ενική Συνέλευση των μετόχων συνέρχεται υποχρεω¬ 
τικά στην έδρα της Εταιρείας μια φορά σε κάθε εταιρική 
χρήση και μέσα σε έξι (6) το πολύ μήνες από τη λήξη της 
χρήσης αυτής. Το Διοικητικό Συμβούλιο μπορεί να συ- 
γκαλέσει και έκτακτα τη Γ ενική Συνέλευση των μετόχων, 
όταν κρίνει αυτό σκόπιμο. 

2. Το Διοικητικό Συμβούλιο υποχρεούται να συγκαλείτη 
Γενική Συνέλευση των μετόχων κατά τις προβλεπόμενες 
από το παρόν Προεδρικό Διάταγμα και το Νόμο περιπτώ¬ 
σεις. 

3. Το Διοικητικό Συμβούλιο υποχρεούται να συγκαλείτη 
Γενική Συνέλευση των μετόχων, ύστερα από αίτηση των 
Ελεγκτών, μέσα σε δέκα (10) ημέρες απάτην επίδοση της 
αίτησης στον Πρόεδρό του, ορίζοντας ως αντικείμενο η¬ 
μερήσιας διάταξης το περιεχόμενο της αίτησης. 

Άρθρο 23 

Διαδικασία πρόσκλησης της Γ ενικής Συνέλευσης 

1. Η Γ ενική Συνέλευση των μετόχων προσκαλείται είτε 
σετακτική, είτε σε έκτακτη συνεδρίαση από το Διοικητικό 
Συμβούλιο της Εταιρείας. 

2. Η Γενική Συνέλευση, με εξαίρεση τις επαναληπτικές 
Συνελεύσεις και τις εξομοιούμενες μ'αυτές, πρέπει να κα¬ 
λείται είκοσι (20) τουλάχιστον ημέρες πριν απάτην οριζό¬ 
μενη για τη συνεδρίασή της, στις οποίες υπολογίζονται 
και οι εξαιρετέες ημέρες. Η ημέρα της δημοσίευσης της 
πρόσκλησης της Γενικής Συνέλευσης και η ημέρα συνε¬ 
δρίασης αυτής δεν υπολογίζονται. 

3. Η πρόσκληση της Γενικής Συνέλευσης που περιλαμ¬ 
βάνει τουλάχιστον το κτίριο, τη χρονολογία και την ώρα 
της συνεδρίασης, καθώς και τα θέματα της ημερήσιας 
διάταξης με σαφήνεια, τοιχοκολλείται σε εμφανή θέση 
του κτιρίου της Εταιρείας και δημοσιεύεται στο Τεύχος Α¬ 
νωνύμων Εταιριών Περιορισμένης Ευθύνης της Εφημερί¬ 
δας της Κυβέρνησης, κατά το άρθρο 3 του από 16 Ιανου¬ 
άριου 1930 Π.Δ. “περί Δελτίου Ανωνύμων Εταιριών", σε 
μια από τις εκδιδόμενες στην Αθήνα και που κατά την κρί¬ 
ση του Διοικητικού Συμβουλίου, κυκλοφορούν ευρύτερα 
σ'όλη τη χώρα, ημερήσιες πολιτικές εφημερίδες και σε 
μια ημερήσια ή εβδομαδιαία οικονομική εφημερίδα από ε¬ 
κείνες που έχουν αρισθεί με απόφαση του Υπουργού Ε¬ 
μπορίου. 

Αν, λόγω τροποποιήσεως του άρθρου 2 του καταστατι¬ 
κού της. η εταιρεία παύοει να εδρεύει σε Δήμο ή Κοινότη¬ 
τα του Νομού Αττικής η πρόσκληση πρέπει να δημοσιεύ- 

εται και σε μία ημερήσια ή εβδομαδιαία τουλάχιστον εφη¬ 
μερίδα, από εκείνες που εκδίδονται στην έδρα της ή στην 
πρωτεύουσα του νομού στον οποίο η εταιρεία έχει την έ¬ 
δρα της. Οι ημερήσιες ή εβδομαδιαίες τουλάχιστον εφη¬ 
μερίδες πρέπει να εμπίπτουν στα κριτήρια του άρθρου 1 
του Ν ,Δ/τος 1263/1972 και του άρθρου 2 του Ν.4286/1963 
αντίστοιχα, όπως αυτοί ισχύουν και να κυκλοφορούν α¬ 
νελλιπώς για τρία (3) τουλάχιστον χρόνια. 

4. Η κατά την παράγραφο 3 πρόσκληση, προκειμένου 
για επαναληπτική Γενική Συνέλευση καιτωνομοίων μ'αυ- 
τή, δημοσιεύεται πριν από δέκα (10) τουλάχιστον πλήρεις 
ημέρες στις εφημερίδες και πριν από πέντε (5) πλήρεις 
τουλάχιστον ημέρες στο Τεύχος Ανωνύμων Εταιριών και 
Εταιριών Περιωρισμένης Ευθύνης της Εφημερίδας της 
Κυβέρνησης. 

5. Πρόσκληση για σύγκληση της Γενικής Συνέλευσης 
δεν απαιτείται στηνπερίπτωση κατά την οποίαν στη συνέ¬ 
λευση παρίστανται ή αντιπροσωπεύονται μέτοχοι που εκ¬ 
προσωπούν το σύνολο του μετοχικού κεφαλαίου και κα¬ 
νείς από αυτούς δεν αντιλέγει στην πραγματοποίησή της 
και στη λήψη απόφασης. 

Άρθρο 24 

Κατάθεση μετοχών - Αντιπροσώπευση 

1. Κάθε μέτοχος για να λάβει μέρος στη Γενική Συνέ¬ 
λευση και να έχει δικαίωμα ψήφου σ’αυτή, οφείλει να κα¬ 
ταθέσει τις μετοχές του στο Ταμείο της Εταιρείας ή στο 
Ταμείο Παρακαταθηκών και Δανείων ή σε οποιαδήποτε Α¬ 
νώνυμη Τραπεζική Εταιρεία στην Ελλάδα πέντε (5) του¬ 
λάχιστον πλήρεις ημέρες πριν από την ημέρα της συνε¬ 
δρίασης της Γενική Συνέλευσης. 

2. Οι μέτοχοι που έχουν δικαίωμα συμμετοχής στη Γ ενι¬ 
κή Συνέλευση, μπορούν να αντιπρασωπευθούν σ’αυτή α¬ 
πό πρόσωπο νόμιμα εξουσιοδοτημένο από αυτούς. 

3. Οι αποδείξεις κατάθεσης των μετοχών, κατά τα ορι¬ 
ζόμενα στην παράγραφο 1 του παρόντος άρθρου, καθώς 
και τα έγγραφα νομιμοποίησης των αντιπροσώπων των 
μετόχων, πρέπει να καταθέτονται στην Εταιρεία πέντε (5) 
τουλάχιστον πλήρεις ημέρες πριν από τη συνεδρίαση της 
Γ ενικής Συνέλευσης. 

4 Μέτοχοι που δεν κατέθεσαν νομότυπα τις μετοχές 
τους, μπορούν να συμμετέχουν στη Γ ενική Συνέλευση μό¬ 
νο με άδειά της. 

Άρθρο 25 

Παράδοση αντιγράφων Ισολογισμού 

Δέκα (10) ημέρες πριν από κάθε τακτική Γενική Συνέ¬ 
λευση πρέπει να δίνεται σε κάθε μέτοχο που το ζητά, α¬ 
ντίγραφο του Ισολογισμού καθώς και οι εκθέσεις του Δι¬ 
οικητικού Συμβουλίου και των Ελεγκτών που τον συνο¬ 
δεύουν. 

Άρθρο 26 

Πίνακας των μετόχων που έχουν δικαίωμα ψήφου 

1. Σαράντα οκτώ (48) ώρες πριν από κάθε Γ ενική Συνέ¬ 
λευση πρέπει να τοιχοκολλάται σε εμφανή θέση του κτι¬ 
ρίου της Εταιρείας, πίνακας εκείνων που έχουν δικαίωμα 
ψήφου κατά τη Γ ενική Συνέλευση των μετόχων, με ένδει¬ 
ξη των τυχόν αντιπροσώπων τους, του αριθμού των μετό¬ 
χων και των ψήφων καθενός και των διευθύνσεωντων με¬ 
τόχων και των αντιπροσώπων τους. Στον πίνακα αυτό κα- 
ταχωραύνται υποχρεωτικά από το Διοικητικό Συμβούλιο, 
όλοι οι μέτοχοι που συμμορφώθηκαν με τις διατάξεις του 
άρθρου 24 του παρόντος. 


2. Αν ο μέτοχος έχει αναρρήσεις για τον Πίνακα μπορεί 
να τις υποβάλει μόνο στην αρχή της συνεδρίασης της Γε¬ 
νικής Συ νέλευ σης και π ρι ν από τη ν ένα ρξητηςσυζήτησης 
των εγγεγραμμένων στην ημερήσια διάταξη θεμάτων. 

Άρθρο 27 

Απαρτία Γ ενικών Συνελεύσεων 

1. Η Γενική Συνέλευση βρίσκεται σε απαρτία και συνε¬ 
δριάζει έγκυρα για τα θέματα της ημερήσιας διάταξης ό¬ 
ταν παρευρίσκονται ή αντιπροσωπεύονται σ'αυτή μέτο¬ 
χοι που εκπροσωπούν τουλάχιστον το ένα πέμπτο (1/5) 
του καταβεβλημένου μετοχικού κεφαλαίου. 

2. Αν δεν υπάρξει απαρτία, η Γενική Συνέλευση συνέρ¬ 
χεται πάλι μέσα σε είκοσι (20) ημέρες από τη χρονολογία 
ματαίωσης της συνεδρίασης. Στηνπερίπτωση αυτή η Γε¬ 
νική Συνέλευση προσκαλείται πριν από δέκα (10} τουλά¬ 
χιστον ημέρες, βρίσκεται δε κατά την επαναληπτική αυτή 
συνεδρίαση σε απαρτία και συνεδριάζει έγκυρα για τα θέ¬ 
ματα της αρχικής ημερήσιας διάταξης οποιοδήποτε και 
αν είναι το κατ’αυτή εκπροσωπούμενο τμήμα του καταβε¬ 
βλημένου μετοχικού κεφαλαίου. 

3. Κατ'εξαίρεση, προκειμένου για αποφάσεις που αφο¬ 
ρούν σε μεταβολή του αντικειμένου της επιχείρησης αυ¬ 
τής, σε αύξηση των υποχρεώσεων των μετόχων, σε αύξη¬ 
ση του μετοχικού κεφαλαίου με εξαίρεση τις περιπτώσεις 
του άρθρου 6 του παρόντος, σε μείωση του μετοχικού κε¬ 
φαλαίου. σε παροχή ή ανανέωση της εξουσιοδότησης του 
Δ.Σγιααυξησητου μετοχικού κεφαλαίου, σεμεταβολήτου 
τρόπου της διάθεσης των κερδών, σε συγχώνευση, παρά¬ 
ταση της διάρκειας ή διάλυση της Εταιρείας, σε τροποποί¬ 
ηση των άρθρων 7, 10, 16, 28παρ,2, 32, 35 και 39 του πα¬ 
ρόντος Καταστατικού, καθώς και του παρόντος άρθρου, η 
Γενική Συνέλευση βρίσκεται σε απαρτία και συνεδριάζει έ¬ 
γκυρα, όταν παρευρίσκονται τα τρία τέταρτα (3/4) τουλά- 
χιστοντου καταβεβλημένου μετοχικού κεφαλαίου. 

4. Αν δεν υπάρξει τέτοια απαρτία η Γενική Συνέλευση 
προσκαλείται και συνέρχεται πάλι, κατά τις διατάξεις της 
παραγράφου 2του παρόντος άρθρου, βρίσκεται δε σε α¬ 
παρτία και συνεδριάζει έγκυρα για τα θέματα της αρχικής 
ημερήσιας διάταξης, όταν εκπροσωπείται σ αυτή το υισό 
(1/2) του καταβεβλημένου μετοχικού κεφαλαίου. Αν δεν 
υπάρξει και η απαρτία αυτή, η Γενική Συνέλευση, αφού 
προσκληθεί και συνέλθει κατά τα ανωτέρω, βρίσκεται σε 
απαρτία και συνεδριάζει έγκυρα για τα θέματα της αρχι¬ 
κής ημερήσιας διάταξης, όταν εκπροσωπείται σ’αυτή τα 
ένα τρίτο (1/3) τουλάχιστον ταυ καταβεβλημένου μετοχι¬ 
κού κεφαλαίου. 

Αρθρο 28 
Λήψη αποφάσεων 

1. Οι αποφάσεις της Γ ενικής Συνέλευσης λαμβάνονται 
κατ’ απόλυτη πλειοψηφία των εκπροσωπουμένων σ'αυτή 
ψήφων. 

2. Κατ'εξαίρεση όλες οι αποφάσεις που αναφέρονται 
στην παράγραφο 3 του άρθρου 27 λαμβάνονται με πλειο¬ 
ψηφία των τριών τετάρτων (3/4) των ψήφων που εκπρο¬ 
σωπούνται στη Συνέλευση. 

Άρθρο 29 

Προεδρείο Γενικής Συνέλευσης 

1. Στη Γ ενική Συνέλευση προεδρεύει προσωρινά ο Πρό¬ 
εδρος του Διοικητικού Συμβουλίου ή αν αυτός κωλύεται, 
ο αναπληρωτής του κατά το άρθρο 12 ή αν και αυτός κω- 

λύεται ο μεγαλύτερος στην ηλικία των παρευρισκαμένων 
Συμβούλων. Χρέη Γραμματέα εκτελεί προσωρινά ο ορι¬ 
ζόμενος από τον Πρόεδρο. 

2. Αφου κηρυχθεί οριστικός ο κατάλογος των μετόχων 
που έχουν δικαίωμα ψήφου, η Γενική Συνέλευση προχω¬ 
ρεί στην εκλογή του Προέδρου της και ενός Γ ραμματέα, 
ο οπαίος εκτελεί και χρέη ψηφολέκτη. 

Αρθρο 30 

Ημερήσια Διάταξη - Πρακτικά 

1. Οι συζητήσεις και αποφάσεις της Γενικής Συνέλευ¬ 
σης περιορίζονται στα θέματα που αναγράφονται στη δη¬ 
μοσιευόμενη ημερήσια διάταξη, κατά το άρθρο 23 του 
παρόντος. 

Η ημερήσια διάταξη καταρτίζεται από το Διοικητικό 
Συμβούλιο, περιλαμβάνει δε μόνο τις προτάσεις του, κα¬ 
θώς και προτάσεις μετόχων που εκπροσωπούντο ένα ει¬ 
κοστό (1/20) του καταβεβλημένου μετοχικού κεφαλαίου, 
σύμφωνα με το άρθρο 33 παρ. 1 και 2 του παρόντος. Συ¬ 
ζήτηση εκτός από τα θέματα της ημερήσιας διάταξης δεν 
επιτρέπεται παρά μόνο εξαιρετικά για τροπολογίες των 
προτάσεων του Διοικητικού Συμβουλίου προς τη Γενική 
Συνέλευση, για προτάσεις σύγκλησης άλλης Γενικής Συ¬ 
νέλευσης και ανάκλησης των μελών του Διοικητικού Συμ¬ 
βουλίου. 

2. Οι κατά τις Γ ενικές Συνελεύσεις συζητήσεις και απο¬ 
φάσεις καταχωρούνται περιληπτικά σε ειδικό βιβλίο και υ¬ 
πογράφονται από τον Πρόεδρο και το Γ ραμματέα. Ύστε¬ 
ρα από αίτηση μετόχου ο Πρόεδρος της Συνέλευσης υ¬ 
ποχρεώνεται να καταχωρήσει στα πρακτικά ακριβή 
περίληψη της γνώμης του. Στο ίδιο βιβλίο καταχωρείται 
και κατάλογος των μετόχων που παραστάθηκαν ή αντι- 
προσωπεύθηκαν στη Γενική Συνέλευση σύμφωνα με το 
άρθρο 26 παρ. 1 του παρόντος. 

3. Αντίγραφα και αποσπάσματα πρακτικών επικυρώνο¬ 
νται από τον Πρόεδρο του Διοικητικού Συμβουλίου ή από 
τον αναπληρωτή του. 

4. Εάν στη Γενική Συνέλευση παρευρίσκονται ένας μό¬ 
νο μέτοχος, τη Συνέλευση παρακολουθεί αντιπρόσωπος 
της αρμόδιας Εποπτεύουσας Αρχής ή Συμβολαιογράφος 
της έδρας της Εταιρείας, ο οποίος προσυπογράφει τα 
πρακτικά της Γ ενικής Συνέλευσης. 

Άρθρο 31 

Απαλλαγή μελών Διοικητικού Συμβουλίου 

Μετά την έγκριση του Ισολογισμού η Γ ενική Συνέλευση 
αποφασίζει σε ειδική ψηφοφορία που γίνεται με ονομα¬ 
στική κλήση, για απαλλαγή των μελών του Διοικητικού 
Συμβουλίου και των Ελεγκτών από κάθε ευθύνη αποζη¬ 
μίωσης. Η απαλλαγή αυτή είναι ανίσχυρη στις περιπτώ¬ 
σεις ταυ άρθρου 22ατου Κ.Ν. 2190/1920. 

ΚΕΦΑΛΑΙΟ ΤΕΤΑΡΤΟ 
Έλεγχος και δικαιώματα μειοψηφίας 

Άρθρο 32 
Τακτικός Έλεγχος 

Ο τακτικός έλεγχος της οικονομικής διαχείρισης και του 
Ισολογισμού της Εταιρείας ως και τα υπόλοιπα σύμφωνα 
μετον νόμο καθήκοντα των ελεγκτών, ενεργείται από δύο 
(2) ελεγκτές που με τους αναπληρωματικούς τους ορίζο¬ 
νται με πράξη ανάθεσης, από την εποπτεύουσα αρχή (Υ¬ 
πουργός Ανάπτυξης). Το ποσό της αμοιβής των ελε¬ 
γκτών, ορίζεται, σύμφωνα με τις ισχύουσες διατάξεις (βλ. 


άρθρα 75 παρ.4 στοιχ.γ του ν.1969/1991, 32 του 
ν.2076.1992 και 18 του Π.Δ. 226/1992-ΦΕΚ 120 Α). 

Άρθρο 33 

Δικαιώματα μειοψηφίας 

1. Υστερα από αίτηση μετόχων που εκπροσωπούντο έ¬ 
να εικοστό (1/20) του καταβεβλημένου μετοχικού κεφα¬ 
λαίου, το Διοικητικό Συμβούλιο υποχρεώνεται να συγκα- 
λεί έκτακτη Γ ενική Συνέλευση των μετόχων, ορίζοντας η¬ 
μέρα συνεδρίασης που δεν πρέπει ν'απέχει περισσότερο 
από τριάντα (30) ημέρες από την χρονολογία της παρά¬ 
δοσης της αίτησης στον Πρόεδρο του Διοικητικού Συμ¬ 
βουλίου. Στην αίτηση πρέπει να προσδιορίζεται ακριβώς 
το αντικείμενο της ημερήσιας διάταξης. 

2. Υστερα από αίτηση μετόχων που εκπροσωπούντο έ¬ 
να εικοστό (1/20) του καταβεβλημένου μετοχικού κεφα¬ 
λαίου, ο Πρόεδρος της Γ ενικής Συνέλευσης υποχρεώνε¬ 
ται να αναβάλει μόνο για μιά φορά τη λήψη αποφάσεων 
τακτικής ή έκτακτης Γενικής Συνέλευσης ορίζοντας ημέ¬ 
ρα συνεδρίασης για την ημέρα που θα ζητήσουν οι μέτο¬ 
χοι. εφόσον αυτή δεν απέχει περισσότερο από τριάντα 
(30) ημέρες από την ημέρα αναβολής. Η μετ' αναβολή Γ. 
Σ. αποτελεί συνέχιση της προηγούμενης και δεν απαιτεί¬ 
ται επανάληψη των διατυπώσεων δημοσιεύσεωςτης πρό¬ 
σκλησης των μετόχων, σε αυτή δεν μπορούν να μετά- 
σχουν και νέοι μέτοχοι τηρούμενων των διατάξεων των 
άρθρων 27 παράγραφος 2 και 28 του Ν.2190. 

3. Υστερα από αίτηση μετόχων που εκπροσωπούντο έ¬ 
να εικοστό (1/20) του καταβεβλημένου μετοχικού κεφα¬ 
λαίου που υποβάλλεται στην Εταιρεία πέντε (5) ημέρες 
πριν από την τακτική Γενική Συνέλευση, το Διοικητικό 
Συμβούλιο υποχρεώνεται: α) να ανακοινώσει στη Γ ενική 
Συνέλευση των μετόχωντα ποσά που κατά την τελευταία 
διετία καταβλήθηκαν για οποιαδήποτε αιτία από την Εται¬ 
ρεία, στα μέλη του Διοικητικού Συμβουλίου ή τους Διευ¬ 
θυντές ή άλλους υπαλλήλους της, καθώς και κάθε άλλη 
παροχή στα πρόσωπα αυτά ή κάθε σύμβαση που υπάρχει 
μεταξύ τους και της Εταιρείας, β) να παρέχει τις ζητούμε¬ 
νες συγκεκριμένες πληροφορίες για τις υποθέσειςτης Ε¬ 
ταιρείας στο μέτρο που είναι χρήσιμες για την πραγμαι ι- 
κή εκτίμηση των θεμάτωντης ημερήσιας διάταξης. Το Δι¬ 
οικητικό Συμβούλιο μπορεί ν'αρνηθεί την παροχή των 
ζητούμενων πληροφοριών για λόγο που αναγράφεται 
στα πρακτικά. 

4. Υστερα από αίτηση μετόχων που εκπροσίοπούντο έ¬ 
να τρίτο (1/3) του καταβεβλημένου μετοχικού κεφαλαίου 
που υποβάλλεται στην Εταιρεία μέσα στην προθεσμία της 
προηγούμενης παραγράφου και εφόσον αυτοί δεν εκ¬ 
προσωπούνται στο Διοικητικό Συμβούλιο, το Διοικητικό 
Συμβούλιο υποχρεώνεται να δώσει σ αυτούς κατά τη Γε¬ 
νική Συνέλευση ή, αν προτιμά, πριν από αυτή σε εκπρό¬ 
σωπό τους, πληροφορίες για την πορεία των εταιρικών υ¬ 
ποθέσεων καιτης περιουσιακής κατάστασης της Εταιρεί¬ 
ας. Το Διοικητικό Συμβούλιο μπορείν'αρνηθείτηνπαροχή 
των ζητούμενων πληροφοριών για λόγο που αναγράφε¬ 
ται στα πρακτικά. 

5. Στις περιπτώσεις του δεύτερου εδαφίου της παρα¬ 
γράφου 3 και της παραγράφου 4 τυχόν αμφισβήτηση γιο 
το βάσιμο της αιτιολογίας λύνει το αρμόδιο Δικαστήριο 
της έδρας της Εταιρείας. 

6. Υστερα από αίτηση μετόχωνπου εκπροσωπούντο έ¬ 
να εικοστό (1/20) του καταβεβλημένου μετοχικού κεφα¬ 
λαίου η λήψη απόφασης για θέμα της ημερήσιας διατα- 

ξης της Γενικής Συνέλευσης γίνεται με ονομαστική κλή¬ 
ση. 

7. Στις περιπτώσεις των παραγράφων 1 ως και4του πα¬ 
ρόντος άρθρου οι αϊτού ντες μέτοχοι οφείλουν να τηρούν 
κατατεθειμένες, σύμφωνα με το άρθρο 24 του παρόντος 
Καταστατικού, τις παρέχουσες σ'αυτούς τα ανωτέρω δι¬ 
καιώματα μετοχές τους από την χρονολογία της επίδο¬ 
σης της αίτησής του μέχρι την ημέρα της συνεδρίασης 
της Γενικής Συνέλευσης. Στις περιπτώσεις της παραγρά¬ 
φου 5, η υποχρέωση τήρησης των μετόχων ισχύει μέχρι 
την έκδοση της απόφασης του αρμόδιου Δικαστηρίου. 

8. Μέτοχοι της Εταιρείας που εκπροσωπούν τουλάχι¬ 
στον το ένα εικοστό (1/20) του καταβεβλημένου μετοχι¬ 
κού κεφαλαίου έχουν δικαίωμα να ζητήσουν έλεγχο της 
Εταιρείας από το αρμόδιο Δικαστήριο της έδρας της Ε¬ 
ταιρείας. Ο έλεγχος διατάσσεται αν πιθανολογείται ότι με 
τις καταγγελόμενες πράξεις παραβιάζονται οι διατάξεις 
των Νόμων ή του παρόντος ή των αποφάσεωντης Γενικής 
Συνέλευσης και υπό την προϋπόθεση ότι οι καταγγελόμε- 
νες πράξεις έγιναν σε χρόνο που δεν απέχει περισσότερο 
από μια διετία από τη χρονολογία της έγκρισης του Ισο¬ 
λογισμού της χρήσης μέσα στην οποία έχουν γίνει. 

9. Μέτοχοι της Εταιρείας που εκπροσωπούν το ένα τρί¬ 
το (1/3) του καταβεβλημένου μετοχικού κεφαλαίου δικαι¬ 
ούνται να ζητήσουν από το κατα την προηγούμενη παρά¬ 
γραφο Δικαστήριο έλεγχο της Εταιρείας εφόσον απάτην 
όλη πορεία των εταιρικών υποθέσεων γίνεται πιστευτό ό¬ 
τι η διοίκηση των εταιρικών υποθέσεων δεν ασκείται όπως 
επιβάλλει η σωστή και λογική διαχείριση. Η διάταξη αυτή 
δεν εφαρμόζεται όταν η αιτούσα μειοψηφία εκπροσωπεί¬ 
ται στο Διοικητικό Συμβούλιο της Εταιρείας. 

10. Στις περιπτώσεις των παραγράφων 8 και 9 του πα¬ 
ρόντος άρθρου, οι αιτούντες μέτοχοι οφείλουν να τηρούν 
κατατεθειμένες, σύμφωνα με το άρθρο 24 του παρόντος, 
τις παρέχουσες σ'αυτούς τα ανωτέρω δικαώματα μετο¬ 
χές , μέχρι την έκδοση της απόφασης του Δικαστή ρίου και 
πάντως όχι λιγότερο από τριάντα (30) ημέρες από την υ¬ 
ποβολή της σχετικής αίτησης. 

ΚΕΦΑΛΑΙΟ ΠΕΜΠΤΟ 
Ισολογισμός - Διανομή Κερδών 

Άρθρο 34 

Εταιρική χρήση - Ισολογισμός 

1 Η εταιρική χρήση έχει διάρκεια δώδεκα μηνών, που 
αρχίζει την πρώτη (1) Ιανουάριου και λήγει στις τριάντα 
μία (31) Δεκεμβρίου κάθε χρόνου. Κατ'εξαίρεση η πρώτη 
εταιρική χρήση αρχίζει από τη νόμιμη σύσταση της Εται¬ 
ρείας και λήγει στις τριάντα μία (31) Δεκεμβρίου 1998. Η 
πρώτη τακτική Γ ενική Συνέλευση συνέρχεται σε ένα εξά¬ 
μηνο από τη λήξη της πρώτης εταιρικής χρήσης. 

2. Στο τέλος κάθε χρήσης το Διοικητικό Συμβούλιο κλεί¬ 
νει τους λογαριασμούς, συντάσσει λεπτομερή απογραφή 
της εταιρικής περιουσίας και καταρτίζει τον ετήσιο ισο¬ 
λογισμό, σύμφωνα μετις διατάξεις που ισχύουν. Ο ισολο¬ 
γισμός υποβάλλεται για έγκριση στην τακτική Γενική Συ¬ 
νέλευση και πρέπει να συνοδεύεται από επεξηγηματική 
έκθεση του Διοικητικού Συμβουλίου, στην οποία αναφέ- 
ρονται όλα τα ενεργητικά καιπαθητικά, καθώς καιτα στοι¬ 
χεία του λογαριασμού αποτελεσμάτων, όσο το δυνατόν 
αναλυτικότερα και από την έκθεση των ελεγκτών. 

3. Ο Ισολογισμός μαζί με το σχετικό πιστοποιητικό των 
Ορκωτών Λογιστών, δημοσιεύονται είκοσι (20) ημέρες 


τουλάχιστον πριν από τη συνεδρίαση της Γενικής Συνέ¬ 
λευσης σύμφωνα με τα οριζόμενα στο άρθρο 43, παρά¬ 
γραφος ΙΟτου Κ.Ν. 2190/1920. 

Γ ια να ληφθεί από τη Γ ενική Συνέλευση έγκυρα απόφα¬ 
ση για τον εγκεκριμένο από το Διοικητικό Συμβούλιο Ισο¬ 
λογισμό πρέπει αυτός να έχει θεωρηθεί ειδικά από: α) το 
Διευθύνοντα Σύμβουλο της Εταιρείας και β) το Διευθύνο- 
ντα το Λογιστήριο της Εταιρείας. Αν οποιοσδήποτε 
απ'αυτούς διαφωνεί για το νόμιμο τρόπο κατάρτισης του 
Ισολογισμού πρέπει να εκθέσει στη Γ ενική Συνέλευση έγ¬ 
γραφα τις αντιρρήσεις του. 

Αρθρο 35 

Κέρδη της Εταιρείας 

1. Ως καθαρά κέρδη της Εταιρείας νοούνται τα πλεο¬ 
νάσματα που προκύπτουν αφού αφαιρεθούν από τα έσο¬ 
δα όλα τα λειτουργικά έξοδα, οι ζημίες, οι νόμιμες απο¬ 
σβέσεις και κάθε άλλο εταιρικό βάρος και υποχρεώσεις 
προς τρίτους. Τα πλεονάσματα αυτά θα διανέμονται για: 

α) σχηματισμό του τακτικού αποθεματικού. 
β) αύξηση μετοχικού κεφαλαίου, που θα κατανέμεται α¬ 
ναλογικά στους μετόχους. 

Υ) σχηματισμό έκτακτου αποθεματικού, αμοιβή των με- 
λώντουΔιοικητικού Συμβουλίου, διανομή στους υπαλλή- 
λουςτης Εταιρείας ή για οποιοδήποτε άλλο σκοπό που θα 
αποφασίζει η Γενική Συνέλευση. 

2. Η παροχή υπηρεσιών από την Εταιρεία στους μετό¬ 
χους της γίνεται βάσει ειδικού μειωμένου τιμολογίου που 
ορίζεται με απόφαση του Διοικητικού Συμβουλίου. 

ΚΕΦΑΛΑΙΟ ΕΚΤΟ 
Διάλυση - Εκκαθάριση 

Άρθρο 36 

Λόγοι λύσης της Εταιρείας 

1. Η Εταιρεία λύεται: α) Με την πάροδο του χρόνου της 
διάρκειάς της, β) Με πρόταση της Γενικής Συνέλευσης 
και γ) Με την κήρυξη της Εταιρείας σε κατάσταση πτώ¬ 
χευσης. 

2. Η συγκέντρωση όλωντων μετοχών της Εταιρείας σε 
ένα πρόσωπο δεν αποτελεί λόγο λύσης της. 

Άρθρο 37 

Απώλεια Κεφαλαίου 

Το Διοικητικό Συμβούλιο υποχρεώνεται να συγκαλέσει 
Γενική Συνέλευση για να προτείνει για τη διάλυση ή όχι 
της Εταιρείας, όταν η αξία του ενεργητικού της, κατά την 
σύνταξη του Ισολογισμού μετά την αφαίρεση του παθητι¬ 
κού γίνει κατώτερη από το μισό του καταβεβλημένου με¬ 
τοχικού κεφαλαίου. 

Άρθρο 38 
Εκκαθάριση 

1. Με εξαίρεση την περίπτωση της πτώχευσης, τη λύ¬ 
σης της Εταιρείας ακολουθεί η εκκαθάρισή της με τον ο¬ 
ρισμό τριών (3) εκκαθαριστών. που κατά τη διάρκεια της 
εκκαθάρισης ασκούν όλες τις αρμοδιότητες του Διοικητι¬ 
κού Συμβουλίου τις συναφείς προς τη διαδικασία και τον 
σκοπό της εκκαθάρισης, οι οποίες όμως μπορούν να πε- 
ριορισθούν από τη Γενική Συνέλευση, προς τις αποφά¬ 
σεις της οποίας υποχρεώνονται να συμμορφώνονται. Ο 
διορισμός των εκκαθαριστών συνεπάγεται αυτοδίκαια 
την παύση της εξουσίας των μελών του Διοικητικού Συμ¬ 
βουλίου. 

2. Οι διοριζόμενοι από τη Γενική Συνέλευση εκκαθαρι- 
στές οφείλουν με την ανάληψη των καθηκόντων τους να 
κάνουν απογραφή της εταιρικής περιουσίας και να δημο¬ 
σιεύσουν στον τύπο και στο Τεύχος Ανωνύμων Εταιριών 
και Εταιριών Περιορισμένης Ευθύνης της Εφημερίδας 
της Κυβέρνησης Ισολογισμό, αντίτυπο του οποίου υπο¬ 
βάλλεται στην αρμόδια Εποπτεύουσα Αρχή. 

3. Την ίδια υποχρέωση έχουν οι εκκαθαριστές και κατά 
τη λήξη της εκκαθάρισης. 

4. Η Γενική Συνέλευση των μετόχων διατηρεί όλα τα δι- 
καιώματάτης κατά τη διάρκεια της εκκαθάρισης. 

5. Οι λογαριασμοί της εκκαθάρισης εγκρίνονται από τη 
Γενική Συνέλευση των μετόχων, που αποφασίζει και για α¬ 
παλλαγή των εκκαθαριστών από κάθε ευθύνη. 

6. Κάθε χρόνο υποβάλλονται στη Γ ενική Συνέλευση των 
μετόχων τα αποτελέσματα της εκκαθάρισης μαζί με έκ¬ 
θεση των αιτίωνπου παρεμπόδιζαντην αποπεράτωση της 
εκκαθάρισης. 

ΚΕΦΑΛΑΙΟ ΕΒΔΟΜΟ 
Τελικές διατάξεις 

Άρθρο 39 

Κάλυψη μετοχικού κεφαλαίου 

1. Το σύμφωνα με το άρθρο 5 του παρόντος κεφάλαιο 
της Εταιρείας, δραχμών 50.000.000 δρχ. θα καλυφθεί ως 
εξής: 

Το Ελληνικό Δημόσιο (Γενική Γραμματεία Έρευνας και 
Τεχνολογίας του Υπουργείου Ανάπτυξης) λαμβάνει χίλιες 
(1000) μετοχές ονομαστικής αξίας πενήντα χιλιάδων 
(50.000) δρχ. η κάθε μία. 

2. Μετά την ίδρυση της Ανωνύμου Εταιρείας: 

α) Τα ΑΕΙ μπορούν, στο σύνολό τους, να προμηθευθούν 
έως και διακόσιες πενήντα (250) μετοχές ονομαστικής α¬ 
ξίας (50.000) πενήντα χιλιάδων δρχ. η κάθε μία. 

β) Τα Ερευνητικά Κέντρα μπορούν, στο σύνολόταυςνα 
προμηθευθούν έως και διακόσιες πενήντα (250) μετοχές 
ονομαστικής αξίας (50.000) πενήντα χιλιάδων δρχ. η κάθε 
μία. 

γ) Τα ΤΕΙ και άλλα ιδρύματα που ασχολούνται με έρευ¬ 
να, τεχνολογία και εκπαίδευση μπορούν, στο σύνολό 
τους, να προμηθευθούν έως και εκατό (100) μετοχές ονο¬ 
μαστικής αξίας (50.000) πενήντα χιλιάδων δρχ. η κάθε μία 
κατόπιν απόφασης του Δ.Σ. 

3. Το Διοικητικό Συμβούλιο οφείλει μέσα σε δύο μήνες 
από την σύσταση της Εταιρείας, καθώς και από κάθε αύ¬ 
ξηση του μετοχικού κεφαλαίου της, να πιστοποιεί σε ειδι¬ 
κή συνεδρίαση αν καταβλήθηκε το μετοχικό κεφάλαιο. Α¬ 
ντίγραφο του συντασσόμενου σχετικού πρακτικού της 
παραπάνω συνεδρίασης του Δ.Σ. υποβάλει ο Πρόεδρος 


στην αρμόδια εποπτεύουσα Αρχή. 

Αρθρο 40 

Εποπτεία 

Εφόσον δεν προβλέπεται διαφορετικά στο παρόν Προ¬ 
εδρικό Διάταγμα εφαρμόζονται ανάλογα οι διατάξεις της 
νομοθεσίας για τις Ανώνυμες Εταιρείες. 

Ο Υπουργός Ανάπτυξης, ασκεί την εποπτεία που προ- 
βλέπεται από τη νομοθεσία για τις Ανώνυμες Εταιρείες. 

Άρθρο 41 

Πρώτο Διοικητικό Συμβούλιο 

Τα μέλη του πρώτου Διοικητικού Συμβουλίου της Εται¬ 
ρείας ορίζονται από τον Υπουργό Ανάπτυξης. 

Το πρώτο αυτό ΔΣ θα διοικήσει την Εταιρεία μέχρι την 
σύγκληση της πρώτης Γενικής Συνέλευσης. 

Σε περίπτωση κατά την οποία κενωθεί για οποιονδήπα- 
τε λόγο μιά ή περισσότερες θέσεις προσωρινών συμβού¬ 
λων η πλήρωσή τους για τον υπόλοιπο χρόνο θητείας γί¬ 
νεται με απόφαση του Υπουργού Ανάπτυξης. Μέχρι τη 
συμπλήρωση των προσωρινών μελών του. το Διοικητικό 
Συμβούλιο νόμιμα συνέρχεται και αποφασίζει εφόσον α α¬ 
ριθμός των υπολοίπων μελών του δεν έχει μειωθεί κάτω 
των τριών. 

Άρθρο 42 

Ελεγκτές πρώτης εταιρικής χρήσης 

Ελεγκτές για την πρώτη εταιρική χρήση που λήγει στις 
31 Δεκεμβρίου 1998 ορίζονται δύο μέλη ωςτακτικά και ι¬ 
σάριθμοι αναπληρωματικοί τους με απόφαση του Υπουρ¬ 
γού Ανάπτυξης. 

Άρθρο 43 

1. Όλες οι τροποποιήσεις του παρόντος καταστατικού 
πραγματοποιούνται κατά τη διαδικασία του άρθρου 3 
παρ. 5του Ν. 1514/85. 

2. Το παρόν Προεδρικό Διάταγμα ισχύει από τη δημοσί¬ 
ευσή του στην Εφημερίδα της Κυβερνήσεως. 

Στην Υπουργό Ανάπτυξης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 17 Φεβρουάριου 1998 

